paragraph_text: Školovanje započeo u rodnom mjestu, a završio na Filozofskom fakultetu u Zagrebu, stekavši diplomu sociologa. U novinarstvu je od 1990. godine. Prvo na HTV-u, nakon toga u riječkom Novom listu, neko vrijeme u splitskom Feral Tribuneu, a sve vrijeme surađujući s časopisima za kulturu ("Zarez") i izdanjima srpske zajednice u Hrvatskoj (Prosvjeta, Novosti sedam dana).